પાટણ નજીક આવેલ ધારપુર મેડીકલ કોલેજમાં ફરજ બજાવતા પ્રાધ્યાપક અને વડા જેઓ ગત સાંજના સુમારે ડીસા મુકામે રોટરી ક્લબ ખાતે તેમનો કાર્યક્રમ હોઈ તેઓ ફરજ પૂર્ણ કરી તેઓની ગાડી લઈ ડીસા તરફ જવા નીકળ્યા હતા ત્યાં રસ્તામાં જ બનાસકાંઠાની હદમાં આવેલ આસેડા ગામ નજીકથી પસાર થતા એકાએક ચારથીપાંચ જેટલા અજાણ્યા ઈસમો કાર લઈ આવી પ્રાધ્યાપકની ગાડીને ઈશારો કરી ઉભી રાખવાનું જણાવતા પ્રાધ્યાપકે ગાડી ઉભી રાખતા અજાણ્યા ઈસમોએ કારમાં બેઠેલ પ્રાધ્યાપકનું અપહરણ કરી પલાયન થઈ ગયા હતા ત્યારે આ બાબતની જાણ બનાસકાંઠા પોલીસને થતા તેઓએ આ ઘટનાને ગંભીરતાથી લઈ બનાસકાંઠાને અડીને આવેલ જીલ્લા મથકના પોલીસ વિભાગને આ બાબતની જાણ કરતા પોલીસ એલર્ટ બની માર્ગો પર સઘન તપાસ હાથ ધરી છે.